《东海曲》
宋代·李新

鉴湖摇碧冷吞吴，虎丘雪树纷琼珠。
破雾冰轮薄云母，河汉微茫星有无。
清辉浩渺夫差国，爽气横空凝夜白。
古石寒生万丈光，飞虹远射徐卿宅。
徐卿世有玉麒麟，长噙凤语城南客。
东海蟠桃经复红，千年消息倚春风。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。